Den Vest-Sjællandske Avis, 1832-05-08
Casimir Periers Frue og Søn ere i god Bedring og i hans egen Tilstand skal en velgiørende Crisis være forefalden, den sidste Nat skal have været god og Lægerne have erklæret, at han er uden Fare. Den Franske Moniteur af 27de April indeholder: at de Rygter som ere bragte i Omløb om en Minister=Forandring er aldeles ugrundede. Dette er nu et Tordenslag for Partieaanden, som har havt overordentlig travlt med at demonstrere, at Hr. Casimir Perrier enten maae døe, eller dog blive uskikket til Forretningerne og med at fabrikere et nyt Ministerium; naturligviis kan den uagtet denne Erklæring ikke lægge sig til Hvile og den har strax beskiæftiget sig med nye Formodninger ligesaa usikkre som de forrige, den bygger sin Formodning om en nødvendig Ministerforanding paa en Erklæring af Lægerne; at 5 til 6 Maaneder kunne hengaae inden han kan blive istand til at overtage Forretningerne. Kongen præsiderer selv i Conseilet og den 28de April udkom en Kongelig Ordonante, hvorved Præsidentposten i Conseilet reserveres Hr. Perrier, men Hr. v. Montalivet udnævnes til indenlandsk Minister; det vilde ogsaa være at saare den syge Mand at bortgive hans Post; inden det bliver afgjort hvorledes det vil blive beskaffent med hans Helbred. De uforskammede Franske Oppositions-Blade sige, at det kan ikke føre til noget Godt, at Kongen har selv overtaget Forsædet i Conseilet; hvilket skal være imod Constitutionen. Blandt andet Passiar i de Franske Blade er ogsaa bleven fortalt, at Præsidenten er under sin Sygdom gaaet fra Forstanden, og det i den Grad, at man imellem har maattet binde ham, og han har under denne Tilstand røbet Statshemmeligheder, saa at man ik re tør lade nogen komme til ham, foruden megen anden løs Snak, hvis Urigtighed de sidste Efterretninger have allerede beviist. De nyeste politiske Betragtninger og Rygter i de Franske Blade fortiene lige saa liden Opmærksomhed, da enhver Kyndig kan tydelig indsee deres Falskhed; af ulige større Vigtighed er den Efterretning, som er ankommen til Hamborg fra London af 1ste Mai, hvorfra Posten er ankommen med overordentlig Hurtighed, at en Russisk Coureer har bragt den Russiske Ratification paa den Belgiske Tractat dertil, hvorpaa Fonds ere stegne til 85 1/4, saa at man dog nu under de mange andre Ulykker og Forvildelser, som vore Tider medbringe, kan glæde sig til Fredens Vedligeholdelse. Ratificationen var den 18de April afgaaet fra Petersborg; man vidste det allerede i Amsterdam, hvor det havde frembragt en ufordeelagtig Virkning paa de Hollandske Statspapire; den Hollandske Statscoureer Hoogen havde bragt denne Efterretning fra St. Petersborg, 5 andre Courere vare afgaaede tilligemed ham; det seer da nu ud til at der vil komme en Ende paa denne langvarige og fatale Sag. Jmidlertid tegner det til at den Hollandske Regiering vedbliver at vise sig ubøielig, og at den træffer Krigstilberedelser; thi mange Bomber ere blevne afsendte fra Bliessingen til Castellet i Antverpen og Prinsen af Dranien er i fuld Beskjæftigelse med at concentrere sin Armee, og har givet Ordre til at Jndvaanerne i Breda skulle for 3 Maaneder forsyne sig med Levnetsmidler. Men Kongen af Belgien giør paa sin Side de største Tilberede ser til Forsvar. Den Franske General Evain erholder Naturalisations-Patent og bliver formodentlig Krigsminister. Den Franske Oberste Mag nan og den Polske General Langermann gaae i Belgisk Krigstieneste, og man siger, at 7000 Polakkere blive tagne i Belgisk Sold. Den værste Omstændighed for Belgierne er Vanskeligheden ved at faae Castellet i Antverpen i deres Magt, som er saa yderst vigtigt for at Handelen paa Schelde Floden kan være sikker; denne skal allerede stærkt opblomstre til Hollændernes store Forbittrelse, fra 1ste til 27de April ere 134 Skibe indløbne i Havnen og 270 laae i Bassinet. - Man siger at Kong Leopold har forlangt i Satisfaction for Hr. von Thorns Arrestation, at han skal friegives, at General Gødecke skal afsættes og at Tornacos Bande skal afvæbnes; men denne skal ganske nyelig have forsøgt paa at bemægtige sig en Belgisk Distriktscommissair i det Luxemborgske.